runtur , pluresque Goktschai et Gardemani , Turan dein et alii , lacus 
majores primo vere coellicientes , concurrunt , donec Araxe ipso recepto, 
ex adverso Akssu torrentis , Cyrus , sinuosis flexibus in meridiem des- 
cendens , in Caspium mare ejusque sinum Kisilagatschensem deferatur. 
Itaque flumen hoc pristino aevo in ulteriori decursu Armeniam , 
Tiridati regi olim deditam, ab Iberia Albaniaque diviserat, hodie vero 
in ipsis finibus Turciae asiaticae ortum , primum Iberos sive hodiernos 
Georgianos ibidem, porro in Cartalinia nec non in Cachetia eosdem 
accolas habet ac denique provinciae Elisabethopolis , Carabaghensis , 
deserti Moganici ac Sallianici incolas ex altero latere praeterit, 
ex altero vero illos provinciae Schekinsis et Schamachensis , qui itaque 
postremi omnes vario vitae genere excellunt, habitu armisque Persicae 
proximi, verum ut coeli asperioris , ita et ingenii. 
Albaniae veteris incolae turco-tatarici magis dediti sunt pascendo 
pecori et affiniores vago generi , neque tamen feroces , eademque de 
causa etiam mediocriter bellicosi. Neque igitur Persas imitantes , urbes 
inhabitant et ne statas quidem sedes ; scilicet , ut pabula invitant , si(‘ 
res opesque suas secum trahens gens , Schamachensis potissimum jiro- 
vinciae incola, mobilia semper domicilia, quae a-ula audiunt, habitat, 
continuoque , nomadum more , migrat , gens ceterum mitis , segnis , el 
nisi a vicinis monticolis concitetur, neque bello indulgens, neque novarum 
rerum studiosa. 
Hujus extremae Albaniae solum quoque fertilissimum , quod quidem 
omnis generis fructum , etiam mitissimum , profert , omnesque plantas 
perpetuo fere virentes , cum tamen ne minimum quidem culturae adhi- 
beatur; sicuti dixerunt nobis, adjicit Strabo (*), qui ibi militarunt. 
(*) Strah. Geograph. lib. XI. cap. IV. §. 3. ex edit. J. P. Siebenkees j Lips. 
1806. Tom. IV. pag. 421. 
